Diari Oficial de la Generalitat Valenciana


Sumari del DOGV 9731, del 23-11-2023 (2023/11084)

ORDRE 7/2023, de 4 de novembre, de la Conselleria d'Educació, Universitats i Ocupació, d'extinció de l'autorització per cessament d'activitats al centre privat d'Educació Infantil de primer cicle Travessures, de Torrent.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9731

Data del DOGV
:   23-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/11995


Data del document
:   04-11-2023

Organisme emissor
:   Conselleria d'Educació, Universitats i Ocupació

Tipus de document
:   Ordre

Descriptors 

:   * Conselleria d'Educació, Universitats i Ocupació
    * centre d'ensenyament

ORDRE 7/2023, de 4 de novembre, de la Conselleria d'Educació, Universitats i Ocupació, d'extinció de l'autorització per cessament d'activitats al centre privat d'Educació Infantil de primer cicle Travessures, de Torrent. [2023/11274]  
Antecedents de fet  
Primer. Per la Resolució de 31 d'octubre de 2012, de la Conselleria d'Educació, Formació i Ocupació, es concedeix l'autorització d'obertura i funcionament al centre docent de nova creació d'Educació Infantil denominat Angelitos, a Torrent, amb codi 66571296.  
  
Segon. Per la Resolució de 25 d'agost de 2014, de la Conselleria d'Educació, Cultura i Esport, s'aprova l'última modificació de l'autorització del mencionat centre per canvi de titularitat i de denominació específica, i va passar a denominar-se centre privat d'Educació Infantil de primer cicle Travessures, amb codi 98160453.  
Tercer. Segons l'informe de data 28 de juliol de 2023 de la Inspecció d'Educació de la Direcció Territorial d'aquesta Conselleria a València, es constata la inactivitat de l'esmentat centre.  
Quart. En data 21 de setembre de 2023, s'intenta la notificació a la titularitat del centre de l'Acord, de la Direcció General de Centres Docents, pel qual s'inicia el procediment d'extinció de l'autorització del centre privat d'Educació Infantil de primer cicle Travessures, de Torrent.  
Cinqué. Aquesta notificació resulta infructuosa ja que va ser retornada a l'origen per destinatari desconegut, per la qual cosa en data 11 d'octubre de 2023, i de conformitat amb l'article 44 de la Llei 39/2015, d'1 d'octubre, del procediment administratiu comú de les administracions públiques, es procedeix a publicar-la en el BOE.  
Sisé. La titularitat del centre no ha comparegut en el termini esmentat, i no hi ha tampoc constància, en data de hui, que s'haja presentat cap documentació.  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació.  
Segon. Vist l'article 16.1 del Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris, que estableix l'extinció de l'autorització d'un centre docent es declararà d'ofici, prèvia audiència de l'interessat, quan el centre haja cessat de fet en les seues activitats.  
  
Vist l'informe de data 28 de juliol de 2023 de la Inspecció d'Educació que constata el cessament efectiu d'activitats,  
  
  
ORDENE  
  
L'extinció de l'autorització en la totalitat dels seus ensenyaments, per cessament d'activitats, del centre docent privat següent:  
Codi del centre: 19350662.  
Denominació genèrica del centre: centre privat d'Educació Infantil de primer cicle.  
Denominació específica del centre: Travessures.  
Titularitat: Belinda del Toro Bellver.  
Domicili: c/ Sant Ernest, 3.  
Localitat: Torrent.  
Província: València.  
  
La present ordre tindrà els seus efectes acadèmics a l'inici del curs escolar 2024-2025 i donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 4 de novembre de 2023  
  
El conseller d'Educació, Universitats i Ocupació,  
JOSÉ ANTONIO ROVIRA JOVER